48d09580a463ba84cfa8c8e65ca1b8d0
Ποια είναι τα βήματα για μία επιτυχημένη ανακαίνιση γκαρσονιέρας;
-----------------------------------------------------------------


douleutaras.gr
2021.04

### **1. Επιλογή χρώματος**


Για τους τοίχους σε μικρά σπίτια, προτείνουμε να διαλέξεις ένα χρωματικό θέμα για το βάψιμο τον τοίχων κατά προτίμηση ανοιχτόχρωμο, παλ ή γήινο. Η πολυχρωμία είναι ενδιαφέρουσα, αλλά μικραίνει το χώρο και δεν συνιστάται για μία γκαρσονιέρα.


Αν επιθυμείς ένα πιο εντυπωσιακό αποτέλεσμα, μπορείς να  χρησιμοποιήσεις μια ιδιαίτερη ταπετσαρία για να καλύψεις την επιφάνεια ενός τοίχου σε κάποια ανοιχτόχρωμη και όχι έντονη απόχρωση.


### **2. Χρήση διαχωριστικών**


Δημιούργησε διαχωριστικά χώρου με έπιπλα, ξύλινα στόρια ή κάποια κατασκευή με γυψοσανίδες. Μπορεί αρχικά να σκεφτείς ότι ένα διαχωριστικό θα μικρύνει το χώρο σου, αλλά με σωστή διαρρύθμιση και χρήση των κατάλληλων διαχωριστικών, σου εγγυόμαστε ότι ο χώρος σου θα “ανοίξει” και θα αποκτήσει ένα τελείως διαφορετικό ύφος.


### **3. Επίλεξε τα κατάλληλα έπιπλα**


Δώσε προτεραιότητα στα έπιπλα με διπλή χρηστικότητα. Για παράδειγμα ένας καλός καναπές κρεβάτι ή ένα κρεβάτι με αποθηκευτικό χώρο, είναι απαραίτητη επιλογή στην ανακαίνιση του μικρού διαμερίσματος. Επίσης μπορείς να φτιάξεις έξυπνες κρεμαστές συνθέσεις από ράφια και να αποκτήσεις το χαμένο επιπλέον χώρο που σου έλειπε από το πάτωμα.


### **4. Εστίασε στο φωτισμό**


Δημιούργησε την κατάλληλη ατμόσφαιρα στην γκαρσονιέρα σου με πλούσιο φωτισμό, τοποθετώντας μικρά φωτιστικά αλλά και κρυφό φωτισμό στα κατάλληλα σημεία του σπιτιού σου. Η επιλογή αυτή θα έχει σαν αποτέλεσμα τη δημιουργία μιας ζεστής ατμόσφαιρας. Επίσης ένα έξυπνο tip είναι οι τοποθέτηση καθρεφτών στους τοίχους σου, οι οποίοι διαχέουν αποτελεσματικότερα το φως και μεγαλώνουν το χώρο σου.


### **5. Αντικατάστησε τις εσωτερικές πόρτες**


Προτίμησε να αντικαταστήσεις τις εσωτερικές πόρτες με συρόμενες. Είναι μία μικρή, αλλά σημαντική αλλαγή, που θα σε βοηθήσει να εκμεταλλευτείς το διαθέσιμο χώρο στο έπακρον, ειδικά στα μικρά διαμερίσματα.


### **6. Διακόσμησε τη σωστά**


Επίλεξε έξυπνες διακοσμητικές ιδέες για μικρά σπίτια και δώσε βάση στην ποιότητα και όχι την ποσότητα. Τα αντικείμενα που μπορείς να έχεις είναι περιορισμένα, για αυτό το καθένα πρέπει να είναι κάτι ιδιαίτερο. Διάλεξε απλά σχέδια και χρώματα στα υφάσματα που θα επιλέξεις για την γκαρσονιέρα σου. Επίσης μπορείς να επιλέξεις μοντέρνους αποθηκευτικούς χώρους, όπως vintage κουτιά, που να έχουν διπλή χρήση: αποθήκευση και ανανέωση του χώρου σου!


Αυτές είναι μερικές έξυπνες λύσεις για μικρά σπίτια, που  μπορείς να εφαρμόσεις για να μεγαλώσεις το χώρο σου, αλλά και να τον ανανεώσεις δραστικά. Παρακάτω σου έχουμε επισυνάψει μερικά παραδείγματα με σκοπό να εμπευστείς για την ανακαίνιση του χώρου σου!


